TUTKINNAN KOHDE: GRASSO, ANTHONY
En löytänyt todisteita... -PÄÄLLIKKÖ DORSEY
Grasso. -Niin.
Siinä sanotaan vain, että hänestä tehtiin valitus toisessa tutkinnassa.
Tässä on kaava. -Todisteita ei ole.
Vaikka Grasso olisi johdattanut Cliffin sinne, kuten uskon hänen tehneen, -
heidän Snapchat-viestejään ei voi palauttaa.
Paskat siitä. Hän ei voi aina päästä kuin koira veräjästä.
Tutkinta on nyt OPS:n käsissä. -Hän vedätti heitä jo kerran.
Ehkä useammankin kerran.
Mennään Wissahickon Parkiin katsomaan.
Olemme sen velkaa Lizzielle.
Tom.
Istutko kanssani, kunnes nukahdan? -Toki.
Se on vain väliaikaista.
Emme voi tehdä mitään keskellä yötä.
Mennään huomenaamulla puistoon katsomaan, mitä löytyy. Sopiiko?
Olet myöhässä.
Emo-osasto kokoontui aamulla. Liittovaltion agentti on kuollut.
Meidän on katkaistava siteet kaikkiin, jotka voivat yhdistää meidät tähän.
FBI kyseli eilen Grassosta.
Sanoin, että hän on käyttäytynyt oudosti ja arvaamattomasti, -
joten sitä osataan odottaa. Kuulin toisenkin asian.
Välittäjä nimeltä Lee Whitehead Readingista -
toimitti eilen 11 kiloa kolumbialaiselle verkostolle.
Huumeet tulivat nuorelta naiselta. -Unohda rahat. Nyt on tosi kyseessä.
Meidän pitää siivota talomme. -Se on paljon rahaa unohdettavaksi.
Sanon vain, että sinulla on lähteitä Readingissa.
Kannattaa edes soittaa ja kysyä siitä nuoresta naisesta.
Hyvä on. Teen niin.
Hei.
Onko siellä se, joka luulen?
Mikä on tilanteeni, Vincent?
Onko Jayson yhä kanssasi? -On.
Tässä on tarjoukseni. Hoitele hänet veljiesi puolesta, -
ennen kuin hän kaataa meidät kaikki.
Jos hän on kuollut aamuun mennessä, en tule etsimään sinua.
Per.
Perry.
Hei. Suihku on rikki.
Peseydyin lavuaarissa.
Mikä sinua vaivaa? -Ei mikään.
Korjaan suihkun.
No, mitä sanot?
Laitetaanko sukat tähän laatikkoon? -En tiedä.
Meillä on alusvaatteita, sukkia, pyjamia, t-paitoja.
Mitä puuttuu? -Hammasharja.
Uimapuku, jos päätämme viedä hänet uimaan NMKY:hyn.
Ja antaa hänen valita pari juttua makuuhuoneeseensa.
Millaisia juttuja?
Julisteita, tarroja. Mitä vain hän haluaa.
Kun Ethan ja Em tulivat, -
sosiaalityöntekijä ehdotti, että he voisivat sisustaa itse huoneensa, -
jotta he tuntisivat ne omikseen.
Kauanko aiot pitää Samin täällä?
Edunvalvoja sanoi, että he soittavat heti, kun hänelle löytyy pysyvä koti.
Se voi viedä kolme viikkoa tai puoli vuotta. Emme tiedä.
Minun on kysyttävä tätä, koska se on ollut mielessäni, -
enkä osaa antaa asioiden muhia.
Tiedän sen.
Otitko Samin tänne hyvittääksesi sen, mitä Ethanin kanssa tapahtui?
Mitä? En. -Yrität palauttaa universumin tasapainon.
Ei. Tämä ei liity veljeesi.
Ei yhtään. -Hyvä.
Minä täällä taas. -Huomenta. Olemme keittiössä.
Huomenta.
Anna kun arvaan. Ette ole menossa uramessuille.
Pysyn erossa tästä.
Ei uramessuja. Ei tutkintaa. Hoidamme vain keskeneräisiä asioita.
No, ilmoitathan, jos hän kaatuu taas tai ei muista omaa nimeään.
Ilman muuta.
Hyvää päivänjatkoa.
Eagles vastaan Cowboys, 20 - 20. -Nyt pakkaamaan. Myöhästymme kohta.
Äiti! -Tasapeli. Tiedätte, millainen isänne on.
Hän tuo teidät milloin huvittaa, mutta minä en saa myöhästyä sekuntiakaan.
Hei, Ant-eno. -Hei, kamu.
Hei, Ant-eno. Älä sotke tukkaani!
Mitä teet täällä? -Olin lähistöllä, joten päätin pistäytyä.
Pojat, yläkertaan pakkaamaan.
Miten menee? Pysytkö poissa pahanteosta? -Yritän parhaani.
Tule tänne. Haluan nähdä sinut. -Miten menee?
Lasken sekunteja happy hourin alkuun.
Missä olet ollut? Soitin keskiviikkona. -Anteeksi. Olen hoitanut yhtä työtehtävää.
Tapailetko ketään? Tapasin salilla yhden Chloen.
Frankie, ei enää ikinä. Viimeksi järjestit minulle sen kissanaisen.
Minkä kissanaisen? -Tiedät kyllä.
Chloe vihaa kissoja. Kysyin ensi töikseni, pitääkö hän kissoista.
Miksi suhtaudut noin? Haluatko olla yksin loppuelämäsi?
En ole yksin. Minulla on sinut ja pojat.
Olet ainoa tuntemani mies, joka yrittää olla pääsemättä pukille.
Niin.
Mitä nyt?
Kuule, eräitä...
Eräitä asioita tulee pian ilmi.
Minusta.
Selvisikö viimein, että sinä olit se, joka varasti kolehtihaavista?
Ei.
Jessus, Ant. Mitä nyt?
Muistatko, kun äiti sairastui -
ja halusimme hänet pois siitä kurjasta paikasta Crum Lynnessä?
Löysimme Radnorista paikan, josta oli näkymä puutarhaan.
Ystäväsi tunsi jonkun... -Ei ollut mitään ystävää.
Maksoin rahat.
Kun tämä talo tuli myyntiin, ja sinun ja poikien piti päästä pois Chrisin luota, -
en saanut hyvää tarjousta kollegalta. Maksoin täyden hinnan.
Tein hommia ihmisille, joiden kanssa minun ei olisi pitänyt olla tekemisissä.
Ja nyt minun takiani yksi tyttö kuoli.
Voi luoja.
Ja... tietävätkö poliisit sinusta?
Eivät tiedä. Minä kerron heille.
Ant, jos odotat vähän, voimme... -En voi, Frankie.
En voi enää elää sen kanssa.
Minä tukehdun.
Äiti, oletko valmis? -Mene autoon. Tulen pian.
Sanoit, että olemme myöhässä! -Mene autoon! Kristus.
Mene poikien luo.
Nähdään myöhemmin.
Anthony, minä tunnen sinut. Vaikka he sanoisivat mitä, tunnen sinut.
Onko täällä koskaan ketään sulkemisen jälkeen?
Ei. Lähdemme auringonlaskun aikaan, kello 20 tai 21.
Lähetin pari miestä etsimään soittonne jälkeen. Casey sen löysi.
Miten saamme tietää tästä vasta nyt? -Täällä on yli 80 kilometriä polkuja.
Jos ei etsi jotain, sitä ei löydä. -Tarkistitko rekisterinumeron?
Tarkistin. Auto ilmoitettiin varastetuksi sinä iltana.
Tom. -Niin?
Sitä on ammuttu. Tuskin saamme siitä mitään irti.
Montako hehtaaria alue kattaa? -1 400.
Siihen aikaan yöstä täällä korvessa, -
monenko puhelimen signaali heijastui näistä tukiasemista?
Ei monen.
Hankitaan tiedot.
Rikostutkija, kannattaa katsoa tuota.
Mikä on suunnitelma, Per?
Hei.
Meidän ei kannata viipyä täällä paljon kauemmin.
Olen miettinyt sitä laukkua.
Robbie myi huumeet ennen kuin lähti sinne.
Käy järkeen. Emme etsi niitä, jos luulemme niiden kadonneen.
Jos hän myi ne, missä rahat ovat?
Ne voivat olla vain yhdessä paikassa. Maeven luona.
Soita Breakerille. Käske hänen tavata meidät Allentownissa.
Käydään Maeven luona.
Siis mistä löysitte laukun?
Miten niin siinä ei ollut mitään?
Mitä Maeven luona on? Otan Donnan auton.
Jumaliste. -Tiedän. Minä sekoan.
Se nainenko vain tuli ovellesi ja sanoi:
"Tässä on miljoona dollaria"?
Niin. Ihan vieras nainen.
Mitä aiot tehdä niillä?
En tiedä.
Osa minusta haluaa antaa ne poliiseille ja päästä niistä eroon.
Mutta toinen osa tietää, että Robbie kuoli, jotta saisimme ne.
Ehkä minun ei pitäisi pilata sitä.
Pidä ne sitten.
Joku tietää varmasti näistä rahoista.
Joku varmasti etsii niitä. -Piilota ne.
Jonnekin lähelle taloa, jotta voit vahtia niitä.
Laita ne piiloon ja odota.
Puoli vuotta, vuosi.
Jos poliisit tulevat etsimään niitä, et tiennyt niistä.
Robbie piilotti ne.
Jos kukaan ei tule, -
aloitat uuden elämän lasten kanssa.
Katso tätä. -Miksi katson tukiasematietoja?
Se on Wissahickon Parkista. -Tuo numero kirjattiin kello 23.03.
Puhelin kuuluu Ray Lymanille. -Miten hänen puhelimensa päätyi sinne?
Emmekö kommunikoineet sillä Cliffin kanssa Bailey Parkissa?
Emme. Luulimme vain.
Voi luoja.
Mitä yritättekin sanoa, voisitteko jo päästä asiaan?
Grasso vaihtoi puhelimen. Siksi Cliff ei tullut paikalle.
Todistaaksemme sen meidän on päästävä todistevarastoon, -
johon meillä ei ole enää pääsyä tutkinnan takia.
Tiedät, miten nämä jutut menevät. Ilman sitä Grasso pääsee pälkähästä.
Tiedän. Ärsyttää vain, että pitää nousta sohvalta ja laittaa housut jalkaan.
Paskat.
Yksi kahdeksan tunnin välein. Milloin otit viimeksi? -Pillerit tänne.
Vielä yksi juttu. -Mitä helvettiä nyt?
Tarvitsemme aseemme takaisin.
Selvä.
Auta minua pukemaan housut yläkerrassa.
Tule nyt. Voit pitää silmät kiinni.
Miksi soitit, Donna?
Breaker on piileskellyt täällä.
Hän puhui aamulla puhelimessa Jaysonin kanssa.
Maevesta.
Kuka on Maeve?
Billy Prendergrastin tytär.
Hän on nuori tyttö. Hän ei liity tähän mitenkään.
Selvä.
Breaker sanoi, että he menevät Maeven luokse.
Missä he ovat?
Donna, älä pelleile kanssani. Missä he ovat?
He menivät äitini vanhalle talolle. -Missä se on?
Stroudsburgissa. Bishop Hollow Roadilla.
Miksi he jahtaavat Maevea? -Taidan tietää syyn.
He eivät pääse niin pitkälle.
Niin?
Minä tässä.
Onko uutisia?
J, he... -Break, mitä nyt?
Erynin ruumis löytyi. Dyerin louhokselta.
Eikä siinä kaikki.
J.
Oletko vielä siellä?
J, meidän pitää mennä.
Tiedän, mitä teit.
Minä tiedän.
He tulevat.
Vielä yksi riittänee.
Mitä sanot? -Vielä yksi.
Hyvä on. Nukut eläintarhassa joka yö.
Pitääkö veljesi eläimistä?
Ethanko? Pitää. Hän ulkoilutti naapuruston koiria vuosia.
Kerran rouva Heimrichin koira katosi. Muistatko sen? -Muistan.
Lopulta me kaikki lakkasimme etsimästä, mutta Ethan ei.
Hän oli ulkona koko yön reppunsa ja otsalamppunsa kanssa.
Hän löysi koiran Chathamin puistosta.
Kuolen nälkään. Pitäisikö syödä lounasta?
Joo. Meillä on maapähkinävoita ja hilloa.
Voidaanko mennä Dairy Queeniin? -Voi luoja.
Mitä?
En ole syönyt Dairy Queenissa ikuisuuksiin.
Mikset?
Sain vauvan.
Kun saa vauvan, keholle tapahtuu outoja asioita.
Sitten sitä haluaa vain, että kroppa palaisi entiselleen.
Se onnistuu välttelemällä jäätelöä. En tiedä, miksi kerron tämän.
Mennään Dairy Queeniin.
Peanut Buster Parfait saa kyytiä.
Et kertonut Samista.
Niin, me...
Vaimoni Susan ja minä, ennen kuin hän... Olimme rekisteröityjä kasvatusvanhempia.
Ajattelin, että pojan on parempi minun luonani kuin jonkun muun.
Se on hyvä. Olen iloinen, että hän on luonasi.
No niin, Ray Lymanin prepaid-puhelin. Kokeile.
Ei mitään. -Pahus.
Se on lavastus. Meidän pitää löytää oikea puhelin.
Siihen tarvitaan johtavan agentin hakema etsintälupa.
Tai fiksu nuori analyytikko, joka haluaa ylennyksen ennen kuin pomo jää eläkkeelle.
Cindy... Paskat.
Sinun pitää tehdä jotain, mitä emme saa tehdä, mutta teet sen silti.
Toki. -Hyvä.
Ray Lymanin puhelin paikantui viimeksi lauantaiyönä kello 0.58.
Fountain-kortteli Roxborough'ssa. -Missä se on?
Fountain Street on tässä.
Grasson talo on kahden korttelin päässä.
Menemme Grasson luo.
Jäljitä hänen kännykkänsä. Jos hän liikkuu, haluan tietää.
Ehdinkö vielä sanoa, ettei tämä ole hyvä idea?
Hyvät ideat jäivät taakse kauan sitten.
Missä olet nyt? -Grasson talon ulkopuolella.
Onko rahoista kuulunut mitään? -Olit oikeassa.
Saimme johtolangan. Mieheni hoitavat asiaa.
Eikö olekin hyvä, etten halunnut luovuttaa?
Pidä se mielessä, kun jaatte rahat.
Siivotaan ensin tämä sotku ja mietitään rahoja sitten.
Ant.
Anthony.
Istu alas. Istu.
Haluatko kokiksen? Ota vain.
Ole hyvä.
Meinasitko lavastaa, että olin tehnyt itsemurhan ja sinä löysit minut?
Miten olet jaksanut tätä näin kauan?
Kahdessa vuodessa olen vanhentunut 20 vuotta. En nuku. Syön huonosti.
Minusta tuntui ennen samalta. Sille keksii oikeutuksen.
Maksoin kolmen poikani opinnot. -Tiedän sen.
Puhuin tutkijoille. Tapaan heidät aamulla ilman asianajajaa.
Odota... -Minulle riitti, Mike.
Kuuntele. Tästä on vielä ulospääsy.
Jayson ja Perry ovat kuolleet, ja tiedämme, missä rahat ovat.
Mistä tiedät, että he ovat kuolleet? Mitkä rahat?
Robbie myi huumeet ja antoi rahat Maevelle, veljentyttärelleen.
Vincentin miehet menevät talolle. -Maeven talolleko?
Sinun ei tarvitse tehdä tätä. -Kuka menee Maeven luo?
Grasso on liikkeellä. Signaalin mukaan hän kulkee itään tietä 422.
Missä se on?
Elversonissa. Robbie Prendergrast.
Miksi hän menee sinne? -Otetaan selvää.
Pysykää täällä.
Maeve.
Sinun pitää lähteä. He tulevat hakemaan sinua.
Mitä? -Ulkona on poliisi. Hän käski meidän lähteä nyt heti.
Maeve, minne me menemme?
Vittu! -Mitä?
Avaimet. Pysykää täällä.
Helvetti.
Missä rahat ovat?
Mitkä rahat?
Älä tee noin. Tiedämme, että ne ovat täällä.
En tiedä, mistä puhut. -Etkö?
Kerron, missä rahat ovat. Päästä hänet.
Harp, mene autoon.
Lukitse se.
Missä?
Onko tuo Grasson auto? -Siltä näyttää.
Avaa se. Avaa laukku!
Sulje ovi. Sulje se helvetin ovi.
Turpa kiinni.
Jayson on täällä.
Poliisia on ammuttu. 16 Melville Lane, Elverson.
Lähettäkää apuvoimia.
Mene.
Mene portaita.
Aleah!
Oletko kunnossa?
Voi luoja. -Oletko kunnossa?
Irti minusta!
Apua!
Minne menet? -Kiipeä sisään. Pysy täällä.
Ei hätää. Kerron poliisille, että Maeve on pulassa.
Apua!
Auttakaa!
Ase!
Mene etuovesta.
Turpa kiinni.
Perääntykää! Käskin perääntyä!
Voin ampua hänet. -Ei. Liian vaarallista.
Käskin perääntyä. -Se on ohi. Päästä hänet.
Perääntykää, tai tapan hänet!
Oletko kunnossa, Maeve?
Kaikki hyvin.
Onneksesi poika saatiin ehjänä takaisin. Muuten perseesi olisi ruuvipenkissä.
Tuskin se mahtuisi. -Älä viisastele.
Kirjoita raporttisi. Suljetaan tämä tapaus ennen kuin se alkaa haista vielä enemmän.
Miten meni?
En sanoisi sitä onnitteluksi, mutta mitä he voivat tehdä, erottaa minut?
Loppujen lopuksi kaikki haluavat vain sulkea jutun.
Siksi he kysyivät rahoista.
Agentit löysivät tämän talosta, jossa Perry ja Jayson piileskelivät.
Jayson taisi mennä Maeven luo etsimään rahoja.
Uskomatonta.
Huomasitko siellä mitään?
En.
Tiedätkö, mitä viisaudesta sanotaan? -En.
Pitää tietää, mitä jättää huomiotta.
Kiitos, Kath. Kiitos kaikesta.
Siskosi on tulossa. Hän on kohta täällä.
Hakisitko minulle hoitajan asun?
Ehkä ehdin vielä paeta.
Hei, pomo. -Niin?
Enkö saa katumusharjoitusta?
En ole koskaan antanut kenellekään katumusharjoitusta.
Ihmiset soimaavat itseään tarpeeksi ilmankin.
Käymme läpi kysymykset, jotka annoin teille eilen.
Hei. -Hei.
Miten pikkukaveri pärjäsi tänään? -Hyvin.
Veimme hänet Targetiin ja ostimme kaikenlaista.
Pelasimme koripalloa puistossa. -Kiitos, että huolehdit hänestä.
Kiitos, että huolehdit minusta.
Voinko tulla sisään?
Puhuttaisiinko lausunnosta?
Isä, en tiedä, mitä aion sanoa.
En ole... -Em.
Meidän on kerrottava totuus, vaikka pelkäisimme, että se järkyttää muita.
En ole ollut kovin hyvä isä sinulle viime aikoina. -Ei se haittaa.
Kyllä haittaa.
Työni on pitää sinut turvassa, ja...
Niin minä aion tehdä.
Hei. Miten junamatka meni? -Hyvin.
Miten voit? -Ihan hyvin.
Palaamme muutaman tunnin päästä. -Selvä.
Oletteko valmiit?
Oletteko valmiit antamaan lausunnon?
Olemme, herra tuomari.
Perheen lausunnon esittää Tom Brandis.
Isä.
Hyvää iltapäivää, herra tuomari.
Vuonna 2009, vaimoni Susan ja minä ryhdyimme kasvatusvanhemmiksi -
Ethanille ja hänen pikkusiskolleen Emilylle.
Kaksi vuotta sen jälkeen haimme virallista adoptiota.
Ethan oli energinen poika. Aina liikkeessä.
Yksi opettaja sanoi, että hänen pöytäänsä pitäisi laittaa turvavyö.
Ne olivat ensimmäiset varoitusmerkit.
Visuaalinen prosessointihäiriö. Lukihäiriö. Hienomotoriikan ongelmat.
Toimimme nopeasti.
Ystävämme toistelivat, että ongelmiin on puututtava varhain.
Susan ei aikonut odotella.
Hän ei odotellut mitään.
Ethan aloitti toimintaterapian ja sai Ritalin-lääkityksen.
Kun Ethan oli 12-vuotias, poliisi toi hänet kotiin.
Ethan oli heitellyt autoja kivillä Ridge Piken ylikulkusillalta.
Lastenlääkäri suositteli terapeuttia.
Diagnoosi oli tunteiden säätelyhäiriö.
Ethan heitti opettajia tuoleilla.
Hän katkoi naapurin keinujen narut.
Hän raivosi Susanille ja minulle ja siskoilleen.
Miksi?
Äänet käskivät, hän selitti.
Opettajien raportit herättivät huolta.
Hävettää sanoa, että vanhempainillassa kieltäydyin käyttämästä nimikylttiä, -
jotta kukaan ei tunnistaisi minua Ethanin isäksi.
Viikonloput olivat vaikeimpia.
Kaksi kokonaista päivää, jolloin huolehdimme hänestä yksinämme.
Yritimme epätoivoisesti ymmärtää häntä.
Susan oli Ethanin väsymätön puolustaja.
Hän etsi jatkuvasti uusia kärsivällisiä ja ystävällisiä lääkäreitä.
Risperdal oli suuri rauhoittaja.
Se vaiensi äänet Ethanin pään sisällä.
Hän sai töitä NMKY:stä ja tapasi siellä ystäviä.
Kennyn, Doylen, Evansin.
Jonkin aikaa annoimme itsemme nähdä tulevaisuuden.
Mutta pandemia iski kovaa.
Risperdalista oli pulaa.
Äänet palasivat entistä vihaisempina, -
ja 15. toukokuuta nuo myrkylliset äänet käskivät hänen tappaa Susanin.
Se tapaus uhkaa nyt määrittää Ethanin koko elämän.
Oli myös iloa.
Paljon iloa.
Kun hän kutsui minua ensi kertaa isäksi.
Matkamme New Yorkiin, jossa Ethan osti 25 hampurilaista -
ja jakoi niitä kodittomille.
Ja kun rouva O'Keefe, se ihana, ymmärtäväinen taideopettaja, -
veti minut sivuun...
...ja kertoi minulle, miten kirkkaasti säteilevä lapsi Ethan on.
Ethan.
En halua, että elät enää häpeän kanssa.
Ethan, katso minua.
Ethan, ole kiltti.
Poika, katso minua.
Annan sinulle anteeksi.
Rakastan sinua.
En tullut kertomaan oikeudelle, milloin poikani tulisi vapauttaa.
Se ei riipu minusta.
Tulin kertomaan sinulle, Ethan, että kun se päivä koittaa, -
olen valmis.
Tule suoraan kotiin.
Odotan sinua siellä.
Kiitos, herra tuomari.
Voi jukra, katso tuota.
Mistä tiedät, että ne ovat valmiita? -Näetkö tämän?
Näetkö, miten mukula pilkistää maasta? Sitä me etsimme.
Laita käsi nyrkkiin, niin katsotaan. Tuo on täydellinen koko punajuurelle.
Vertaa sitä tuohon. Mitä mieltä olet? -Se on hyvä.
Heiluta sitä vähän naatista ja vedä.
Juuri noin. Eikö olekin hieno? -Syökö joku näitä?
Sanoit samaa kurkuista, ja kuinkas kävi?
Vie nämä sisään.
Nostan pari lisää, ja sitten tehdään niistä päivällistä.
Selvä. -Sopiiko?
Hei taas.
Koputin oveen, mutta kukaan ei vastannut. En kai häiritse? -Et toki. Hetki vain.
Hyviä uutisia. Löysimme vihdoin perheen pojalle.
En tiedä, mitä tehdä, Daniel.
Haluatko tietää, mitä ajattelen?
Jos sanon ei, puhummeko siitä silti? -Jos et halua puhua, ei puhuta.
Ei, ei. Puhutaan vain, jos haluat.
En ole varma, onko sinusta tällä hetkellä kasvattamaan nuorta poikaa, -
kun hän kasvaa ja aikuistuu.
Varsinkin, kun Ethan tulee kotiin.
Tiedät, miten paljon Ethan tulee tarvitsemaan tukea.
Mitä?
Luulin tehneeni hyvän teon. -Teit hyvän teon.
Mutta teitkö sen pojan vai itsesi vuoksi?
Tiedän, miten läheisiä teistä on tullut, ja tiedän, että tämä on paljon pyydetty.
En edes tiedä, mitä pyydät minulta.
Ole epäitsekäs rakkautesi suhteen.
Ymmärrä, että se, mikä on sinun parhaaksesi, ei ehkä ole pojan parhaaksi.
Mistä tiedän, mikä on hänen parhaakseen?
Hei, kuomaseni.
Oletteko valmiit?
Kauanko matka sinne kestää?
GPS:n mukaan kuusi tuntia ja seitsemän minuuttia.
Kuusi tuntia? Kanan peräreikä!
Wyatt, kasva aikuiseksi.
Miksi teit noin? -Jotta muistaisin.
Pelkään, etten muista mitään siitä.
Niin minäkin ennen ajattelin isästä. Se ei ole totta.
Valmiina lähtöön?
Suomennos: Hanna Niemi